1. **O le taua mo le upu moni:**
	* **O le mea moni ma le mea pepelo**
		+ O Iesu o le Upu moni ma o le Tamā ia o upu moni uma (Ioane 14:6). O mea moni uma, o mea uma e faatuatuaina, o mea uma e tonu, e mai ia te Ia lava lea. Ma o Lana upu moni e fua mai ai le ola i totonu i a’i tatou.
		+ E ese mai ai, o Satani o le tama ia o le pepelo (Ioane 8:44). O taufaasese uma, o togafiti leaga uma, o le faasesēina o upu moni uma, e mai ia te ia lea. Ma o a latou pepelo e faatupuina ai le oti i a’i tatou.
		+ I Ana fefinaua’iga ma le fili, na faaaogaina ai e Iesu Lana Tusi Paia o se puna o mea moni uma: “Aua ua tusia” (Mataio 4:4; 21:13).
		+ O lenei, o loo galue pea lava le tiapolo ia tineia pe faaleagaina le aoga o le Tusi Paia, e ala i le natia poo le faasesēina.
	* **O le fetuutuuna’iga o le ekalesia:**
		+ Na faailoa atu e Paulo lona popolega e uiga i faafitauli i totonu ma fafo atu o le a faafeagai ma i latou i le lumanai (Galuega 20:29-30).
			1. O luko fe’ai: Mai le tausaga e 64 i le 311 (O se poloa’iga ia faapalepale a Setika (ta’utinoga)), sa matua’i mafatia ai le Ekalesia i sauaga ogaoga mai le Emepaea o Roma.
			2. Tagata faapi’opi’o: Na amata mai i le seneturi e 4, ona faalauiloa mai tagata e le’i liua i totonu o le Ekalesia o e na o mai ma latou ifogatupua ma faafeifiloi ai ma le mea moni.
		+ Sa faaaogaina e Satani lana fuafuaga i “totonu” e faaleagaina ai le mea moni ma faalauiloa mai le ifo i tupua, ma le tausia o le Ulua’i aso i totonu o le Ekalesia.
		+ E faapei ona valo’ia e Paulo, o nei mea sesē sa taliaina lava, ma o le a tumau pea e oo i le iuga, i e le mananao e fia iloa le upu moni (2Tesalonia 2:7-12). O le taua mulimuli, o le a faavae lea i le fetuutuuna’iga poo le tineia o le Sapati moni a le Atua
2. **O le taua mo le Afioga a le Atua:**
	* **O le saogalemu o loo i le Tusi Paia**
		+ O le Tusi Paia o le faaaliga lea e iloatino ai le faasesēina o le finagalo o le Atua. O loo aumaia ai le fuafuaga a le Lagi mo le faaolataga o le tagata.
		+ O le mea lea, ua na o le Tusi Paia e maua ai lo tatou saogalemu, ma i totonu o tusi uma ta’itasi, o i ai mataupu ma fuaiupu (2Timoteo 3:16).
		+ I totonu o le tusi lea; tatou te maua ai togafiti a le tiapolo; o le foafoaga; o le soifua mai; o le ola ma le oti; o le toetu mai ma le galuega fautua a Iesu; o le faamagaloina o agasala; o le Afio Faalua mai; o le ola e faavavau i le Lalolagi Fou…
		+ Afai tatou te teena se vaega o lenei tusi (mo se faataitaiga, o le tala i le Foafoaga o loo i le Kenese 1 & 2), o lona uiga, e mafai ona tatou teena soo se a’oa’oga faavae lava o loo a’oa’oina mai ai. Ma ae o le a se malu-puipuiga e mafai ona tatou maua ina ia talitonuina ai vaega uma o le Tusi Paia?
	* **O manatunatuga faale-tagata:**
		+ Pe afai o le Atua le na faaosofia le tusiaina o le Tusi Paia, o ai la se na te mafaia ona toe faamatalatalaina? (2Peteru 1:20; Ioane 14:26)
		+ A aunoa ma le fesoasoani a le Agaga Paia, e leai se tagata ola e agavaa i le faamatalaina poo le faamalamalamaina sa’o o le Tusi Paia, ona “O le tagata e aunoa ma le Agaga paia na te le taliaina foi mea e mai le Agaga Paia o le Atua ia, ae avea o se mea valea, ma e le mafai foi ona malamalama i ai ona ua na’o le Agaga e iloa-tino ai (1Korinito 2:14; 2Peteru 1:20)
		+ O se faaa’oa’oga o manatunatuga faale-tagata: O se faiga e faavae i le faafitia lea o vavega ma le lē mafai ona valo’ia o le lumana’i, o se faitioga sili lea ona maualuga. I lalo o lenei faiga, o le a se mea aoga e mafai ona tatou maua mai i le upu a le Atua, pe afai tatou te faafitia le mana poo se tomai e iloatino ai le mea o loo faatalitali mai mo i tatou i le lumanai?
		+ E matuā leai lava se masalosaloga, ua uma ona fuafuaina e le fili ni auala e foliga mai e tonu, ma o ala foi ia ua tonu i le tagata, o ala ia o lo latou taunuuga lava o le oti (Faataoto 16:25).
3. **O le taua mo le mafaufau:**
	* O le leai o se malamalama i le vaega a i latou o e ua leiloloa, e le ona o le leai o se iloa atoatoa, ae mafua ona latou te le mananao e fia iloa se mea. Ua faatumulia e le tiapolo o latou mafaufau i le tele o le gasu ma ua taofia ai i latou mai le mafaufau i mea e sili atu ona taua: o lo latou faaolataga.
	* Peita’i, e leai se tasi e manaomia ona tumau i lenei tulaga. Pe a oo ina faapogisaina faale-agaga le mafaufau, o loo i ai se malamalama e mafai ma o loo mana’o ia faasusulu atu: “O le malamalama o [Iesu] lea, ua pupula atu i le pouliuli, ae le’i talia e le pouliuli” (Ioane 1:5).
	* Oi tatou uma o e talia lenei malamalama e mafai ona tatou faaleaogaina le galuega lea a le fili, ae avea le malamalama o Iesu e faasusulu atu ma faamalamalamaina ai le mea pogisa.